###### **TÁMOGATÁSI SZERZŐDÉS**

(a továbbiakban: **Szerződés**)

(minta)

amely létrejött egyrészről

**Név:** **Budapest Főváros Önkormányzata**

Székhelye: 1052 Budapest, Városház u. 9-11.

Képviseli: Karácsony Gergely főpolgármester

Törzskönyvi azonosító száma: 735638

Adószáma: 15735636-2-41

KSH statisztikai számjele: 15735636-8411-321-01

ÁHTI azonosítója: 745192

Fizetési (bank)számla száma: 11784009-15490012

mint támogató (a továbbiakban: **Támogató**),

másrészről

Név:

Székhelye:

Képviseli:

Cégjegyzékszám/Nyilvántartási szám/Törzskönyvi azonosító száma:

Adószáma:

KSH statisztikai számjele:

Fizetési (bank)számla száma:

mint támogatott (a továbbiakban: **Támogatott**, míg Támogató és Támogatott együttesen **Felek**, önállóan: **Fél**)

között az alulírott napon és helyen, az alábbi tartalommal és feltételekkel.

**ELŐZMÉNYEK**

Budapest Főváros Önkormányzata a nyitott döntéshozatal és a lakosság minél nagyobb fokú bevonása érdekében lehetővé tette, hogy az úgynevezett közösségi költségvetés (a továbbiakban: **Közösségi Költségvetés**) keretében a budapestiek dönthessenek meghatározott témakörökön belül a város lakói által beküldött ötletek megvalósításáról. A Közösségi Költségvetésről szóló szavazáson a *„Nyitott Budapest”* kategóriában helyet kapó „*Komposztálók és magaságyások létesítése, a komposztálás kultúrájának erősítése”* elnevezésű ötlet megvalósítását támogatták a budapesti polgárok.

A Közösségi Költségvetésről szóló szavazás eredménye mellett a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 11. pontjában és 23. § (4) bekezdésének 12. pontjában meghatározott helyi környezetvédelem – különös tekintettel a környezet védelmének általános szabályairól szóló 1995. évi LIII. törvény (a továbbiakban: Kvt.). 54. § (2) bekezdésében rögzített, a környezeti ismeretek művelődésen és ismeretterjesztésen keresztül történő terjesztésének és fejlesztésének – mint önkormányzati feladat ellátása érdekében, továbbá a Kvt. 46. § (1) bekezdés b) pontjában meghatározott önkormányzati feladatnak eleget éve Budapest Főváros Közgyűlésének 141/2021. (I.27.) Főv. Kgy. határozatával jóváhagyott Budapest Környezetvédelmi Programjának E-2-3 feladatában rögzített hulladéktermelés megelőzése céljából, a Támogató a *„Nyitott Budapest”* kategóriában nyertes „*Óvodai komposztálók és magaságyások létesítése, a komposztálás kultúrájának erősítése*” elnevezésű ötlet megvalósítására pályázatot írt ki. Budapest Főváros Önkormányzata a pályázati kiírás 2023. évi közzétételét követően tapasztalt jelentős piaci áremelkedésekre tekintettel, a pályázati cél, a komposztálás kultúrájának erősítése, valamint a minél szélesebb rétegek elérése érdekében a korábban kiírt pályázatot módosította és *„Komposztálók és magaságyások létesítése, a komposztálás kultúrájának erősítése”* címmel hirdette meg ismét a pályázati kiírásban meghatározott szervezetek számára.

Támogatott a *„Komposztálók és magaságyások létesítése, a komposztálás kultúrájának erősítése”* című pályázatra érvényes, a pályázati feltételeknek megfelelő, FPH143/………….. iktatószámú pályázatot (a továbbiakban: **Pályázat**) nyújtott be.

**1./ A Szerződés tárgya**

1.1. A jelen Szerződés aláírásával Támogatott vállalja Pályázatának megvalósítását (a továbbiakban: **Projekt**), Támogató pedig vállalja a fővárosi költségvetésben erre a célra elkülönített költségvetési előirányzatból a Projekt vissza nem térítendő támogatás formájában, utólagos elszámolással történő finanszírozását a jelen Szerződésben rögzítettek szerint.

1.2. Felek rögzítik, hogy a jelen Szerződés mellékletét képezi és a Támogatottra kötelező a Projektet érintő valamennyi olyan elemzés, műszaki és pénzügyi, költségvetési terv és tartalom, nyilatkozat és egyéb dokumentum, valamint ezek módosításai, amelyet a Támogatott a Pályázat mellékleteként és a jelen Szerződés megkötéséhez szükséges dokumentumként nyújtott be, abban az esetben is, ha azok fizikai értelemben nem kerülnek csatolásra a jelen Szerződéshez.

1.3. Budapest Főváros Önkormányzata a ……........... határozatával a Pályázatot eredményesnek nyilvánította és a Támogatott részére mindösszesen …………….,- Ft, azaz ………………. forint összegű vissza nem térítendő támogatást (a továbbiakban: **Támogatás**) ítélt meg a Projekt megvalósítására.

**2./ A Szerződés hatálya**

A jelen Szerződés a Felek általi kölcsönös aláírás napján – amennyiben az aláírások nem ugyanazon a napon történnek a legutolsó aláírás napját követő első napon – lép hatályba és a Felek általi kölcsönös teljesítésig tart.

**3./ A Projekt megvalósításának és finanszírozásának ütemezése, a Támogatás felhasználása**

3.1. A Projektet a Támogató az alábbiak szerint támogatja:

a) I. Projektelem:

- a jelen Szerződés 1. számú mellékletét képező műszaki leírásnak (a továbbiakban: Műszaki Leírás) megfelelő, rendeltetésszerű használatra alkalmas …[[1]](#footnote-1) darab komposztáló eszköz és …[[2]](#footnote-2) darab magaságyás, valamint a komposztáló eszköz(ök) és a magaságyás(ok) rendeltetésszerű és szakszerű használatához szükséges anyagok, eszközök (a továbbiakban együtt: **Eszközök**) beszerzése,

- a Támogató által a Támogatott rendelkezésére bocsátott feliratokat és grafikát tartalmazó táblák jól látható helyen és módon történő elhelyezése a komposztáló eszköz(ök)ön és a magaságyás(ok)on.

b) II. Projektelem:

- az Eszközök Pályázatban meghatározottak szerinti fenntartása az I. Projektelem teljesítésének elfogadásáról szóló, jelen Szerződés 5.3. pontjában meghatározott igazolás kiállításának napjától számított 5 (öt) naptári évig,

- 1 fő – a Támogatottal alkalmazotti jogviszonyban álló – pedagógus részvételétének biztosítása a Támogató által szervezett, az Eszközök rendeltetésszerű és szakszerű használatáról és általában a komposztálásról, biokertészkedésről, azokkal kapcsolatos jó gyakorlatokról szóló ismeretterjesztő képzésen,

- a jelen pont szerinti képzésen résztvevő pedagógus, mint komposztmester által a képzésen megszerzett tudás, tapasztalat és információ átadása az intézménybe járó gyermekeknek, a szülőknek, pedagógus kollégáinak a Támogatott által szervezett események, bemutatók során, valamint ezekről hathavonta szakmai beszámoló készítése és a Támogató felé történő továbbítása,

- a Támogatott – amennyiben rendelkezik vele – honlapján, a közösségi média felületein, valamint az intézménybe járó gyermekek szüleivel fenntartott kommunikációs csatornán (mint például faliújság, elektronikus levelezőlista, közösségi médiában fenntartott csoportok) a Támogató által előzetesen jóváhagyott kommunikációs anyag közzététele, amelyben beszámol a támogatás elnyerésének tényéről, a támogatás összegéről, a Támogató nevéről, valamint arról, hogy a támogatás a Közösségi Költségvetés finanszírozásából valósult meg, továbbá bemutatja a Támogató által a rendelkezésére bocsátott ismeretterjesztő anyagot.

3.2. Az I. Projektelem megvalósítási időszakának kezdete a jelen Szerződés hatálybalépésének napja, az I. Projektelem megvalósításának határideje a jelen Szerződés hatálybalépésének napjától számított 180 (száznyolcvan) nap. Amennyiben Támogatott az I. Projektelem megvalósítását a jelen pontban meghatározott határidőn belül nem teljesíti azt a Felek súlyos szerződésszegésnek tekintik és ebben az esetben a Támogató jogosult a jelen Szerződést azonnali hatállyal felmondani.

A II. Projektelem megvalósítási időszakának kezdete a jelen Szerződés 5.3. pontjában meghatározott igazolás kiállításának napja.

3.3. A Projekt akkor tekintendő megvalósítottnak, amennyiben az I. Projektelem és a II. Projektelem a jelen Szerződés, valamint a jelen Szerződés mellékletei szerint maradéktalanul megvalósult, a Támogatott a jelen Szerződésben, a jelen Szerződés mellékleteiben – így különösen a Pályázatában – vállalt valamennyi kötelezettségét maradéktalanul, szerződésszerűen teljesítette és a jelen Szerződés 7.3. pontjában meghatározott elszámolást, valamint a jelen Szerződés 8.1. pontjában meghatározott szakmai beszámolót a Támogató részére hiánytalanul benyújtotta és Támogató az elszámolást, valamint a szakmai beszámolót kifejezetten elfogadta, továbbá Támogató a Támogatás összegét a Támogatott részére megfizette.

3.4. Támogató a Projekt megvalósítására elnyert ……………., - Ft, azaz ………….. forint összegű támogatási összeget a jelen Szerződés hatálybalépésének napját és a jelen Szerződés 2. számú mellékletét képező felhatalmazó levél (a továbbiakban: **Felhatalmazó Levél**) – számlavezető pénzintézet általi leigazolt példányának – benyújtását követő 30 (harminc) napon belül utalja át Támogatott …………………… pénzintézetnél vezetett ………………………. számú bankszámlájára.

3.5. A Támogatás összegét Támogatott kizárólag a Projekt Pályázatában meghatározottak szerinti megvalósításának céljából és annak érdekében használhatja fel, a jelen Szerződés 3. számú mellékletét képező költségvetési tervre (a továbbiakban: **Költségvetési Terv**) figyelemmel. Amennyiben a Projekt összköltsége növekszik, Támogatott továbbra is kizárólag a jelen Szerződés 1.3. pontjában meghatározott Támogatás összegére jogosult. Felek rögzítik, hogy az esetlegesen felmerülő többletköltség a Támogatottat terheli, Támogatott tudomásul veszi, hogy Támogató a jelen Szerződés 1.3. pontjában rögzített Támogatás összegén felül további forrás biztosítását nem vállalja.

**A jelen Szerződés szerint átutalt Támogatás és a ténylegesen felhasznált, a jelen Szerződés 7. pontja szerinti elszámolt összeg közötti különbözetet Támogatott köteles a jelen Szerződés 7. pontja szerinti elszámolással egyidejűleg a Támogató jelen Szerződés fejlécében rögzített bankszámlájára visszautalni.**

3.6. Támogatott a Támogatást nem fordíthatja gazdasági tevékenység finanszírozására, adóhátralék, kamattartozás, illeték, bírság vagy lejárt köztartozás teljesítésére.

**4./ Felek jogai és kötelezettségei**

4.1. Támogatott köteles a Támogatás összegét egyéb pénzeszközeitől elkülönítetten kezelni, illetve nyilvántartani annak érdekében, hogy a Támogatás felhasználásának mértékéről a Támogató illetékes szervezeti egységének megkeresésére naprakész információkkal tudjon szolgálni.

4.2. Támogatott kötelezettsége a Projekt elvégzéséhez szükséges valamennyi hatósági engedély, hozzájárulás és bármilyen egyéb szükséges dokumentum megszerzése.

4.3. Támogatott kötelezettséget vállal arra, hogy a Projekt megvalósítását a Pályázata és a jelen Szerződés, a jelen Szerződés mellékletei, valamint a Támogató szakmai iránymutatása alapján végzi el.

4.4. A Projekt nem szakszerű megvalósításáért, az Eszközök nem megfelelő minőségéért és esetlegesen felmerülő hibáiért a felelősség a Támogatottat terheli.

4.5. Támogatott köteles az I. Projektelem megvalósításának elkészültéről írásban értesíteni a Támogatót (a továbbiakban: **I. Projektelem készre jelentése**), hogy a Támogató a szükséges ellenőrzéseket – így különösen azt, hogy a megvalósítás a jelen Szerződésben, a jelen Szerződés mellékleteiben, valamint a Pályázatban foglaltaknak megfelelően történt-e – elvégezhesse.

4.6. Felek rögzítik, hogy Támogatott a II. Projektelem megvalósításának a jelen Szerződés 3.2. pontjában meghatározott kezdetét követően köteles hathavonta írásbeli jelentésben tájékoztatni Támogatót a II. Projektelem megvalósításának előrehaladásáról, így különösen a Támogatott által szervezett és megtartott alkalmi előadásokról és bemutatókról.

4.7. Támogatott köteles a II. Projektelem megvalósításának elkészültéről írásban értesíteni a Támogatót (a továbbiakban: **II. Projektelem készre jelentése**), hogy a Támogató a szükséges ellenőrzéseket – így különösen azt, hogy a megvalósítás a jelen Szerződésben, a jelen Szerződés mellékleteiben, valamint a Pályázatban foglaltaknak megfelelően történt-e – elvégezhesse.

4.8. Támogatott tudomásul veszi, hogy Támogató jogosult a Projekt megvalósításának teljes időszaka alatt bármikor helyszíni ellenőrzést folytatni. Támogató a jelen pont szerinti ellenőrzés során a Projekt szerződésszerű megvalósítását vizsgálja a Támogatott jelenlétében, a Támogatottal a jelen pont szerinti ellenőrzést legalább 5 (öt) munkanappal megelőzően egyeztetett időpontban. Felek a jelen pont szerinti ellenőrzésről jegyzőkönyvet vesznek fel.

4.9. Támogatót a jelen Szerződés 4.8. pontján túl további ellenőrzési jogok illetik meg, így különösen jogosult

* minden olyan okiratba, dokumentumba, bizonylatba betekinteni, amely a jelen Szerződés teljesítését érinti,
* a Projekt előrehaladásáról írásban és szóban felvilágosítást és tájékoztatást kérni, melyre írásbeli felvilágosítás kérése esetén a Támogatott annak kézhezvételét követően 5 (öt) munkanapon belül köteles válaszolni.

4.10. Támogató a jelen Szerződés hatálya alatt – Támogatott kezdeményezésére – köteles lehetőséget biztosítani a Felek által előre egyeztetett formában és módon történő konzultációra, amelynek időpontját Felek a konzultációt legalább 5 (öt) munkanappal megelőzően határozzák meg. Támogató a Támogatott Projekttel kapcsolatos írásbeli megkereséseire 5 (öt) munkanapon belül köteles válaszolni.

**5./ Az I. Projektelem megvalósításának igazolása**

5.1. Támogatott köteles az I. Projektelemet legkésőbb a jelen Szerződés 3.2. pontjában meghatározott megvalósítási határidőig teljesíteni.

5.2. Támogató az I. Projektelem készre jelentését követően, 8 (nyolc) munkanapon belül, a Támogatottal előre egyeztetett időpontban helyszíni ellenőrzést tart. Amennyiben az I. Projektelem megvalósítása a jelen Szerződésben, a jelen Szerződés mellékleteiben, a pályázati felhívásban és a Pályázatban meghatározott kötelezettségeknek, szempontoknak, vállalásoknak, javaslatoknak és szakmai iránymutatásoknak megfelelő, a Támogató jegyzőkönyvben rögzíti az I. Projektelem megvalósulását (a továbbiakban: **I. Projektelem Teljesítése**). Amennyiben a Támogató nem szerződésszerű teljesítést állapít meg, erről – a helyszíni ellenőrzést követő 8 (nyolc) munkanapon belül – írásban értesíti a Támogatottat a helyszíni ellenőrzésen felvett jegyzőkönyv (a továbbiakban: **Helyszíni Ellenőrzés Jegyzőkönyve**) egyidejű megküldése mellett. Támogatott köteles a jelen pont szerinti helyszíni ellenőrzés során felmerült hiányosságokat és nem szerződésszerű teljesítést a Helyszíni Ellenőrzés Jegyzőkönyvében megállapított határidőn belül a Támogató előírásainak megfelelően pótolni, amelyről Támogató – a Támogatott írásbeli tájékoztatását követő 8 (nyolc) munkanapon belül – újabb helyszíni ellenőrzést végez.

5.3. Az I. Projektelem szerződésszerű teljesítésének igazolására, az I. Projektelem Teljesítésének kiállítására Budapest Főváros Főpolgármesteri Hivatal Klíma- és Környezetügyi Főosztályának vezetője jogosult.

5.4. Amennyiben az I. Projektelem szerződésszerű teljesítését az I. Projektelem Teljesítésének kiállításával Támogató az újabb helyszíni ellenőrzést követően – a Támogatott szerződésszerű teljesítésének elmaradása miatt – nem igazolja a jelen Szerződés 5.2. pontjában foglaltak szerint, az a Támogatott részéről súlyos szerződésszegésnek minősül és Támogató jogosulttá válik a jelen Szerződés azonnali hatályú felmondására.

5.5. Támogatott az I. Projektelem megvalósításáról kizárólag a jelen Szerződés 5.3. pontjában rögzített igazolással jogosult elszámolni.

**6./ A II. Projektelem megvalósításának igazolása**

6.1. Támogatott köteles az I. Projektelem megvalósítását követően az Eszközöket a jelen Szerződés 5.3. pontjában meghatározott igazolás kiállításának napjától számított 5 (öt) naptári éven át a Pályázatában és a jelen Szerződés 3.1. pontjának b) alpontjában foglaltak szerint fenntartani.

6.2. Amennyiben a II. Projektelem megvalósítása a jelen Szerződésben, a jelen Szerződés mellékleteiben, a pályázati felhívásban és a Pályázatban meghatározott kötelezettségeknek, szempontoknak, vállalásoknak, javaslatoknak és szakmai iránymutatásoknak megfelelő, a Támogató jegyzőkönyvben rögzíti a II. Projektelem megvalósulását (a továbbiakban: **II. Projektelem Teljesítése**). Amennyiben a Támogató a II. Projektelem megvalósítása során bármikor nem szerződésszerű teljesítést állapít meg, erről – 8 (nyolc) munkanapon belül – írásban értesíti a Támogatottat az erről szóló jegyzőkönyv (a továbbiakban: **Hibás Teljesítés Jegyzőkönyve**) egyidejű megküldése mellett. Támogatott köteles a Hibás Teljesítés Jegyzőkönyvében rögíztett nem szerződésszerű teljesítést az abban megállapított határidőn belül a Támogató előírásainak megfelelően kijavítani, amelyről Támogató – a Támogatott írásbeli tájékoztatását követő 8 (nyolc) munkanapon belül – ellenőrzést végez.

6.3. A II. Projektelem szerződésszerű teljesítésének igazolására, a II. Projektelem Teljesítésének kiállítására Budapest Főváros Főpolgármesteri Hivatal Klíma- és Környezetügyi Főosztályának vezetője jogosult.

6.4. Amennyiben a II. Projektelem szerződésszerű teljesítését a II. Projektelem Teljesítésének kiállításával Támogató – a Támogatott szerződésszerű teljesítésének elmaradása miatt – nem igazolja a jelen Szerződés 6.2. pontjában foglaltak szerint, az a Támogatott részéről súlyos szerződésszegésnek minősül és Támogató jogosulttá válik a jelen Szerződés azonnali hatályú felmondására.

6.5. Támogatott a II. Projektelem megvalósításáról kizárólag a jelen Szerződés 6.3. pontjában rögzített igazolással jogosult elszámolni.

**7./ Az elszámolás rendje**

7.1. A támogatásban részesült Projekt számviteli előírásoknak megfelelő nyilvántartásáról és aktiválásáról, az Eszközök tulajdonba vételéről vagy szükség esetén tulajdoni viszonyainak vonatkozó jogszabályok szerinti rendezéséről, az ezekkel kapcsolatos beszámolási kötelezettségről a Támogatott köteles gondoskodni.

7.2. A Támogatás összege összesen legfeljebb a jelen Szerződés 1.3. pontjában meghatározott összeg.

Amennyiben a jelen Szerződés megkötésekor hatályos ÁFA szabályozás a jelen Szerződés hatálya alatt változik, a hatályos szabályozás a jelen Szerződés ÁFA-ra vonatkozó rendelkezéseit a Felek minden külön nyilatkozata, szerződésmódosítás nélkül módosítja, azzal a megkötéssel, hogy amennyiben az ÁFA mértéke csökken, és a Támogatás bruttó elszámolású, a Támogatás összege is csökken, amennyiben az ÁFA mértéke nő, a Támogatás összege nem növelhető.

7.3. Támogatott az I. Projektelem készre jelentésével egyidejűleg köteles pénzügyi elszámolást benyújtani a Támogató részére – Budapest Főváros Főpolgármesteri Hivatalának Klíma- és Környezetügyi Főosztálya számára címzetten. A Projekt megvalósítására átutalt jelen Szerződés 3.4. pontjában meghatározott támogatási összeg terhére kizárólag jelen Szerződés hatálybalépésétől az I. Projektelem készre jelentéséig keletkezett, teljesített és kifizetett számlák számolhatóak el.

7.4. A jelen Szerződés 7.3. pontja szerinti elszámolásnak tartalmaznia kell az alábbiakat:

* a jelen Szerződés 4. számú mellékletét képező számviteli bizonylatok összesítője (a továbbiakban: **Számlaösszesítő**), csatolva az igazoló bizonylatok másolatát;
* a 200.000,- Ft, azaz kétszázezer forint összeghatárt el nem érő értékű anyag, eszköz, termék, áru beszerzéséről vagy szolgáltatás megrendeléséről szóló, számszaki és formai szempontból kifogástalan, záradékolással ellátott számviteli bizonylatok hitelesített másolata;
* a 200.000,- Ft, azaz kétszázezer forint összeghatárt elérő vagy meghaladó értékű anyag, eszköz, termék, áru beszerzésére vagy szolgáltatás megrendelésére irányuló szerződés – szerződésnek tekintendő a Támogatott által írásban elküldött és harmadik személy által írásban visszaigazolt megrendelés is –, teljesítés igazolás, továbbá a jelen alpont szerinti anyag, eszköz, termék, áru beszerzéséről vagy szolgáltatás megrendeléséről szóló számszaki és formai szempontból kifogástalan, záradékolással ellátott számviteli bizonylatok hitelesített másolata;
* a banki átutalással teljesített bizonylat hitelesített másolata mellett a bankszámla terheléséről szóló hitelesített banki igazolás vagy kivonat, megjelölve a vonatkozó tételt (Csoportos átutalás esetén a havonkénti csoportos átutalási megbízási csomag összesítőt, valamint a beküldött csomag összegének terhelését igazoló bankszámlakivonatot is);
* a készpénzes bizonylat hitelesített másolata mellett a kifizetési pénztárbizonylat hitelesített másolata vagy az ezt helyettesítő nyilvántartás hitelesített másolata;

Támogatott az elszámolást a Pályázati kiírás IX. fejezetében foglaltakkal összhangban köteles benyújtani.

7.5. A jelen Szerződés 7.4. pontjában meghatározott bármely számlán a Támogatott csak megrendelőként szerepelhet. A **szabályos záradékolás** azt jelenti, hogy a számla eredeti példányán feltüntetésre kerül a következő: *„A számla a „Komposztálók és magaságyások létesítése, a komposztálás kultúrájának erősítése” elnevezésű pályázat elszámolása keretében az FPH………/………/……… iktatószámú támogatási szerződésben foglalt támogatás terhére …………………… Ft, azaz …………………………………………. elszámolva”,* a támogatásra elszámolt összeg kötelező feltüntetésével. A **szabályos hitelesítés** azt jelenti, hogy a záradékkal ellátott eredeti bizonylat fénymásolatára bélyegzővel vagy kék tollal szöveges formában rá kell vezetni, hogy *„Az eredetivel mindenben egyező hiteles másolat”* vagy *„A másolat az eredetivel mindenben megegyezik”*, esetleg *„Hiteles másolat”* és ezt a Támogatott hivatalos képviselőjének körbélyegzővel, dátummal és aláírásával el kell látnia. Hiteles másolatként a Támogatott képviseletére jogosult vagy az általa meghatalmazott személy által eredetiben aláírt másolat nyújtható be, a meghatalmazás eredeti vagy hiteles másolatának egyidejű benyújtásával.

7.6. Tekintettel arra, hogy a Támogatás összege kizárólag jelen Szerződés 3. pontjában rögzített feladat megvalósítására használható fel, így csak e tevékenységgel összefüggésben felmerülő költségek elszámolását áll módjában a Támogató félnek elfogadni.

7.7. A Támogatott tudomásul veszi, hogy

a) amennyiben a Támogatottat a jelen Szerződésben megjelölt tevékenysége tekintetében ÁFA levonási jog illeti meg, abban az esetben a Támogató felé kizárólag nettó támogatási összeg elszámolására jogosult. Abban az esetben, ha a Támogatott által jelen Szerződés 6. számú mellékletét képező ÁFA nyilatkozat (a továbbiakban: **ÁFA nyilatkozat**) 2.b vagy 2.c. alpontja került kitöltésre, Támogatott köteles az ÁFA nyilatkozat alapján a szükséges dokumentumokat mellékelni az elszámolási dokumentációhoz;

b) a Támogatott tudomásul veszi, hogy abban az esetben, ha az elszámolási dokumentáció tartalmaz belföldön kibocsátott, devizában kifejezett számlát vagy bizonylatot, akkor azon fel kell tüntetni az aznapi HUF árfolyamon átszámított forintosított összeget;

c) a Támogatott tudomásul veszi, hogy abban az esetben, ha az elszámolási dokumentáció tartalmaz olyan külföldön kibocsátott kifizetésről vagy átutalásról szóló számlát vagy bizonylatot, melyen külföldi fizetőeszköz általi összeg van feltüntetve, akkor azon köteles feltüntetni a forintosított összeget;

d) a Támogatott tudomásul veszi, hogy a Támogató felé nem számolhat el olyan bizonylatot, melynek kibocsátója Budapest Főváros Önkormányzata, valamint olyan bizonylatot sem számolhat el, mely a jelen Szerződésben meghatározott támogatási összeg elszámolási dokumentációjának elkészítésével kapcsolatban keletkezett.

7.8. Amennyiben a Támogatott a jelen Szerződés 7.3. pontja szerinti elszámolás benyújtására vonatkozó kötelezettségének az ott meghatározott határidőben nem vagy nem megfelelő módon tesz eleget, úgy a Támogató 8 (nyolc) munkanapon belül legfeljebb 15 (tizenöt) munkanapos határidő tűzésével írásban hiánypótlásra szólítja fel a Támogatottat.

Ha és amennyiben a Támogatott a jelen pont szerinti felszólításban meghatározott és Támogatottal közölt határidőben nem vagy nem megfelelő módon tesz eleget a jelen Szerződés 7.3. pontjában meghatározott elszámolás benyújtására vonatkozó kötelezettségének, a Támogató jogosult a jelen Szerződést azonnali hatállyal felmondani.

Amennyiben a Támogatott által (határidőben vagy határidő tűzésével) megküldött pénzügyi elszámolás hiánypótlásra szorul, illetve egyéb okból nem alkalmas a támogatás szerződésszerű felhasználásának ellenőrzésére, abban az esetben a Támogató írásban, igazolható módon legfeljebb 15 (tizenöt) munkanapos határidő tűzésével felszólítja a Támogatottat a hiánypótlási kötelezettség teljesítésére. Amennyiben a Támogatott a felszólításban közölt határidőig nem, vagy nem megfelelően tesz eleget hiánypótlási kötelezettségének, a Támogató jogosult a jelen Szerződést azonnali hatállyal felmondani.

7.9. Amennyiben a Támogatott a jelen Szerződés 7.3. pontja szerinti elszámolás benyújtásával kapcsolatban indokolatlan késedelembe esik, köteles a késedelem idejére, a Támogatás összege után számított, a jegybanki alapkamat kétszeresének megfelelő mértékű késedelmi kamatot fizetni a Támogató fejlécben rögzített bankszámlájára a késedelembeesés napjától a tényleges teljesítésig terjedő időtartamra.

7.10. Támogatott a támogatott tevékenység megvalósítása során a nyújtott támogatás terhére a kétszázezer forint értékhatárt meghaladó értékű, áru beszerzésére, vagy szolgáltatás megrendelésére irányuló szerződést kizárólag írásban köthet. Írásban kötött szerződésnek minősül az elküldött és visszaigazolt megrendelés is. Az írásbeli alak megsértésével kötött szerződés teljesítése érdekében történt kifizetés összege a támogatott tevékenység költségei között nem vehető figyelembe.

7.11. Támogatott tudomásul veszi, hogy a jelen Szerződés szerinti támogatáshoz kapcsolódó iratokat a Támogatás nyújtását követő 10 (tíz) évig köteles megőrizni és a Támogató ilyen irányú felhívása esetén köteles azokat bemutatni.

7.12. Támogatott a Projekt megvalósítását akadályozó, befolyásoló körülményekről, tényezőkről a Támogatót haladéktalanul írásban köteles értesíteni. Amennyiben a Támogatott – neki fel nem róható okból – nem tudja teljesíteni a Projekt megvalósítását, köteles a Támogatást, illetve annak maradványát a törvényes kamatával együtt a Projekt megvalósításának lehetetlenülése okairól való tudomásszerzéstől számított 15 (tizenöt) napon belül a Támogató fejlécben meghatározott bankszámlájára visszautalni, valamint 30 (harminc) napon belül tételes elszámolást készíteni és a Támogató részére megküldeni.

7.13. Támogató a Támogatott által határidőben benyújtott jelen Szerződés 7.3. pontja szerinti elszámolást ellenőrzi és a benyújtását követő – hiánypótlás esetén a hiánypótlás teljesítését követően – 180 (száznyolcvan) napon belül dönt annak elfogadásáról vagy elutasításáról. Támogató a jelen Szerződés 7.3. pontja szerinti elszámolással kapcsolatos döntéséről a döntés napját követő 15 (tizenöt) napon belül írásban tájékoztatja a Támogatottat.

**8./ Szakmai beszámoló**

8.1. Támogatott az II. Projektelem készre jelentésével egyidejűleg, de legkésőbb a jelen Szerződés hatálybalépésétől számított 5 (öt) év elteltét követő 15 (tizenöt) napon belül köteles szakmai beszámolót (a továbbiakban: **Szakmai Beszámoló**) benyújtani a Támogató részére – Budapest Főváros Főpolgármesteri Hivatalának Klíma- és Környezetügyi Főosztálya számára címzetten.

8.2. A legalább 5 (öt), legfeljebb 10 (tíz) A/4-es oldal terjedelmű Szakmai Beszámoló tartalmazza a II. Projektelem megvalósulásának szakmai vonatkozásait és tapasztalatait, így különösen a Projekt megvalósítása körében elvégzett feladatok leírását, valamint a pályázati kiírás X. pontjában meghatározott kötelezően teljesítendő indikátorokról szóló kimutatást.

8.3. Amennyiben a Támogatott a Szakmai Beszámoló benyújtására vonatkozó kötelezettségének a jelen Szerződés 8.1. pontjában meghatározott határidőben nem vagy nem megfelelő módon tesz eleget, úgy a Támogató 8 (nyolc) munkanapon belül legfeljebb 30 (harminc) naptári napos határidő tűzésével írásban hiánypótlásra szólítja fel a Támogatottat.

Ha és amennyiben a Támogatott a jelen pont szerinti felszólításban meghatározott és Támogatottal közölt határidőben nem vagy nem megfelelő módon tesz eleget a Szakmai Beszámoló benyújtására vonatkozó kötelezettségének, a Támogató jogosult a jelen Szerződést azonnali hatállyal felmondani.

Amennyiben a Támogatott által (határidőben vagy határidő tűzésével) megküldött Szakmai Beszámoló hiánypótlásra szorul, illetve egyéb okból nem alkalmas a támogatás szerződésszerű felhasználásának ellenőrzésére, abban az esetben a Támogató írásban, igazolható módon legfeljebb 30 napos határidő tűzésével felszólítja a Támogatottat a hiánypótlási kötelezettség teljesítésére. Amennyiben a Támogatott a felszólításban közölt határidőig nem, vagy nem megfelelően tesz eleget hiánypótlási kötelezettségének, a Támogató jogosult a jelen Szerződést azonnali hatállyal felmondani.

**9./ A Szerződés módosítása, megszüntetése, a szerződésszegés**

9.1. Felek rögzítik, hogy amennyiben az I. Projektelem megvalósítása során a körülményekből arra lehet következtetni, hogy a megvalósítás a jelen Szerződés 5.1. pontja szerinti határidőre nem fog megtörténni, Támogatott köteles erről a Támogatót haladéktalanul, de legkésőbb az I. Projektelem készre jelentésének határideje előtti 15. (tizenötödik) napig értesíteni. A Támogatottól független körülmények miatti késedelem esetén a jelen Szerződés 5. számú mellékletét képező egyoldalú jognyilatkozattal (a továbbiakban: **Hosszabbítási Nyilatkozat**) az I. Projektelem megvalósítására rendelkezésre álló időtartam legfeljebb 30 (harminc) nappal egy alkalommal meghosszabbítható.

9.2. Felek tudomásul veszik, hogy a Hosszabbítási Nyilatkozat Támogatott általi, az I. Projektelem készre jelentésének határidejét megelőzően történő benyújtásával az I. Projektelem megvalósítási határideje automatikusan a Hosszabbítási Nyilatkozatban szereplő dátumra módosul a jelen Szerződés külön módosítása nélkül. Határidőben benyújtottnak kell tekinteni a Hosszabbítási Nyilatkozatot, ha az I. Projektelem készre jelentése határidejének utolsó napján, a Budapest Főváros Főpolgármesteri Hivatal aznapra irányadó ügyfélfogadási idejének végéig leadásra kerül a Budapest Főváros Főpolgármesteri Hivatal Ügyfélszolgálati Irodáján, avagy azt az I. Projektelem készre jelentése határidejének utolsó napjáig igazolt módon postára adták a Budapest Főváros Főpolgármesteri Hivatal, mint címzett részére.

9.3. A jelen Szerződés megszűnik

 a) a Felek szerződésszerű teljesítésével,

b) közös megegyezéssel,

c) súlyos szerződésszegés miatti azonnali hatályú felmondással,

d) a jelen Szerződés olyan okból történő lehetetlenülése esetén, amelyért egyik Fél sem felelős.

9.4. Támogató a Támogatotthoz intézett, a Támogatott jelen Szerződésben, valamint a jelen Szerződés mellékleteiben rögzített kötelezettségeinek súlyos megszegése esetén, a Támogatottal írásban közölt egyoldalú jognyilatkozattal elállhat a jelen Szerződéstől, illetve azonnali hatállyal felmondhatja azt.

A Támogatott kötelezettségeinek súlyos megszegésének minősül különösen, de nem kizárólag, ha

1. a Támogatást nem a Projekt Pályázatban meghatározottak szerinti megvalósítására használja fel,
2. neki felróható okból megtagadja a Projekt megvalósítását,
3. hitelt érdemlően bebizonyosodik, hogy a Támogatott a jelen Szerződést érdemben befolyásoló valótlan, hamis adatot szolgáltatott, értesítési kötelezettségét elmulasztotta vagy indokolatlanul késedelmesen tájékoztatta a Támogatót,
4. a Támogatott ellen csőd-, felszámolási- vagy végelszámolási eljárás, illetve egyéb, a megszüntetésére irányuló, hatályos jogszabályban meghatározott eljárás indul,
5. a Támogatott megszegi, illetve írásbeli felszólítás ellenére sem teljesíti a jelen Szerződésben foglalt együttműködési, tájékoztatási, értesítési, ellenőrzés-tűrési, elszámolási és szakmai beszámoló benyújtására vonatkozó kötelezettségeit.

9.5. Azonnali hatályú felmondás esetén a jelen Szerződés megszűnésének napja az azonnali hatályú felmondásról szóló egyoldalú jognyilatkozat kézbesítésének napja.

9.6. Ha a Támogató a jelen Szerződést azonnali hatállyal felmondja, a Támogatott köteles Támogató által a Támogatott részére az azonnali hatályú felmondás napjáig megfizetett támogatási összeget egy összegben, az azonnali hatályú felmondásról szóló egyoldalú jognyilatkozat kézhez vételét követő 30 (harminc) napon belül, a Támogatás átutalásának napjától a visszafizetés napjáig terjedő időszakra vonatkozóan a jegybanki alapkamat kétszeresének megfelelő kamattal növelten visszafizetni a Támogató fejlécben rögzített bankszámlájára.

9.7. Támogató a jelen Szerződést kártalanítás nélkül és azonnali hatállyal felmondhatja, ha a Támogatás hasznosításában résztvevő bármely – a Támogatottal közvetlen, vagy közvetett módon jogviszonyban álló harmadik fél – szervezet a jelen Szerződés megkötését követően beállott körülmény folytán már nem minősül átlátható szervezetnek.

9.8. Támogatott bármely szerződésszegése esetén legfeljebb 5, azaz öt évre kizárható a Támogató által biztosított támogatási lehetőségekből.

9.9. Amennyiben a II. Projektelem megvalósítása során a Támogató részéről megállapítást nyer, hogy a Támogatott nem tett eleget a jelen Szerződésben, a jelen Szerződés mellékleteiben, valamint a Pályázatában foglalt kötelezettségének, Támogatott köteles a kapott Támogatásnak a kötelezettségszegés megállapítása naptári félévének első napján érvényes jegybanki alapkamattal együtt növelt összegét a Támogató részére visszafizetni. Támogató köteles a visszafizetendő összeg pontos meghatározásával írásban felhívni a Támogatottat a visszafizetési kötelezettsége teljesítésére, Támogatott köteles a visszafizetési kötelezettségének a Támogató fejlécben rögzített bankszámlájára történő visszautalással eleget tenni a jelen pont szerinti felhívás kézhezvételét követő 30 (harminc) naptári napos határidőn belül.

9.10. Felek rögzítik, hogy az azonnali beszedési megbízási jogot tartalmazó, a Támogatási összeg 10%-kal növelt mértékére vonatkozó és a Támogatott bankszámla-vezető pénzintézete által igazolt Felhatalmazó Levél alapján a Támogató az azonnali beszedés jogát a Támogatott szerződésszegése miatti visszafizetési kötelezettségének beállta esetén azonnal alkalmazhatja.

**10./ Kapcsolattartás**

10.1. Felek a jelen Szerződés teljesítése érdekében fokozott együttműködési kötelezettséget vállalnak, amelynek biztosítása érdekében kölcsönösen kijelölik azokat a személyeket, akik egymással folyamatos kapcsolatot tartanak (a továbbiakban: **Kapcsolattartó**).

10.2. Mindkét Fél jogosult arra, hogy a Kapcsolattartó személyét megváltoztassa, módosítsa és helyette új személyt jelöljön ki. A Felek új Kapcsolattartó kijelölése esetén haladéktalanul és írásban kötelesek értesíteni egymást. A Kapcsolattartó személyében bekövetkezett változás a másik Féllel való írásbeli közléstől hatályos, és e körülményt Felek kölcsönösen nem tekintik a jelen Szerződés módosításának.

10.3. Felek megállapodnak, hogy egymás között minden, a jelen Szerződés teljesítésével kapcsolatos nyilatkozatot, értesítést vagy megkeresést írásban – lehetőség szerint elektronikus levél útján – közlik egymással. A másik Fél részére elektronikus úton megküldött nyilatkozat, értesítés, megkeresés vagy egyéb dokumentum az elektronikus levelezőrendszer szerinti kézbesítési jelzésben – ennek hiányában a címzett által küldött visszaigazolásban – foglaltak szerint tekintendő átvettnek.

A postai küldemény kézbesítettnek tekintendő a küldemény átvételének napján, vagy amennyiben a címzett az átvételt megtagadja, az átvétel megtagadásának napján. Amennyiben a postai küldemény a feladóhoz „címzett ismeretlen” vagy „elköltözött” jelzéssel érkezik vissza, a kézbesítés napja a küldemény feladóhoz történő visszaérkezésének napja, amennyiben a küldemény „nem kereste” jelzéssel érkezik vissza a feladóhoz, a küldemény kézbesítettnek tekintendő a második postai kézbesítési kísérlet napján. Az elektronikus úton feladott értesítések, az elektronikus üzenet kézbesítéséről szóló igazolás visszaérkezésével tekintendők kézbesítettnek.

10.4. Jelen Szerződésben szabályozott együttműködés során a kapcsolattartással meghatalmazott személyek:

1. Támogató részéről az általános kapcsolattartásra jogosult képviselő:

**Szilágyi László**

környezetvédelmi projektmenedzser

Klíma- és Környezetügyi Főosztály

Budapest Főváros Polgármesteri Hivatal

e-mail: szilagyi.laszlo@budapest.hu

tel.: +36 1 327 1071

1. Támogató részéről az I. Projektelem, valamint a II. Projektelem teljesítéséről szóló igazolás kiállítására jogosult képviselő:

**Barsi Orsolya**

főosztályvezető

Klíma- és Környezetügyi Főosztály

Budapest Főváros Főpolgármesteri Hivatal

e-mail: barsi.orsolya@budapest.hu

tel.: +36 1 999 9415

1. Támogatott részéről az általános kapcsolattartásra jogosult képviselő:

név: ……………………………………….

cím: ………………………………………

e-mail: ……………………………………

tel.: ……………………………………….

10.5. A jelen Szerződés módosításával, megszüntetésével kapcsolatos jognyilatkozatok közlésének módja cégszerűen aláírt levél, melyet tértivevényes küldeményként kell kézbesíteni vagy a Budapest Főváros Főpolgármesteri Hivatala Ügyfélszolgálati Irodáján személyesen leadni.

**11./ Közpénzügyi rendelkezések**

11.1. A Támogatottnak a Támogatás felhasználása során a mindenkor hatályos ÁFA törvény és a vonatkozó jogszabályok előírásai szerint kell eljárnia.

11.2. A Támogatott kijelenti, hogy

- a jelen Szerződésben, valamint a jelen Szerződés mellékleteiben foglalt adatok, információk és dokumentumok teljes körűek, valódiak és hitelesek;

- az államháztartásról szóló 2011. évi CXCV. törvény (a továbbiakban: **Áht.**) 41. § (6) bekezdésében foglaltakra figyelemmel és a nemzeti vagyonról szóló 2011. évi CXCVI. törvény 3. § (1) bekezdés 1. pont a)/b)/c) alpontja[[3]](#footnote-3) alapján Támogatott nyilatkozik, hogy átlátható szervezetnek minősül, továbbá tudomásul veszi, hogy az Áht. 41. § (6) bekezdése alapján kifizetés nem teljesíthető átlátható szervezetnek nem minősülő szervezet részére;

- a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet (a továbbiakban: Vr.) 17. § (1) bekezdésében foglaltaknak megfelelően a Támogató felé nincs három hónapnál régebben lejárt tartozása;

- nincs 60 napon túl lejárt és ki nem egyenlített köztartozása (adó, illeték, vagy vám, valamint TB járulék);

- a vonatkozásában az Áht. 48/B. §-ában és 50. § (1) bekezdésében meghatározott követelmények maradéktalanul teljesülnek;

- nem áll jogerős végzéssel elrendelt végelszámolás, felszámolás alatt, ellene nem folyik jogerős végzéssel elrendelt csődeljárás vagy egyéb, a megszüntetésre irányuló, hatályos jogszabályban meghatározott eljárás, illetve nincs ellene folyamatban végrehajtási eljárás;

- nincs az államháztartás alrendszereiből folyósított támogatásból eredő lejárt és ki nem egyenlített fizetési kötelezettsége;

- nem áll fenn harmadik személy irányában olyan kötelezettsége, amely a Projekt megvalósítását akadályozza vagy meghiúsítja;

- a jelen Szerződésben meghatározott pénzügyi bizonylatokat, számlákat más támogató felé nem számolja el;

- az ÁFA nyilatkozat kitöltésével nyilatkozik, hogy a Támogatás tekintetében adólevonási jog illeti-e meg, azaz jogosult-e ÁFA visszatérítésre, avagy nem, figyelemmel arra, hogy Támogató a levonható és visszaigényelhető ÁFA összeget nem finanszírozza.

11.3. Támogatott a jelen Szerződés aláírásával tudomásul veszi, hogy

- az Állami Számvevőszék, valamint az arra jogszabályban feljogosított egyéb szervek az átutalt támogatás jogszerű és szerződésszerű felhasználását ellenőrizhetik, vizsgálhatják a jelen Szerződést és a támogatás felhasználása során keletkező további szerződéseket;

- Támogató az információs önrendelkezési jogról és információszabadságról szóló 2011. évi CXII. törvény (a továbbiakban: **Infotv.**) alapján helyi önkormányzati közfeladatot ellátó szervnek minősül, és mint ilyen, a kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, közérdekű adatnak minősül;

- a jelen Szerződés adatai az Infotv. rendelkezései szerint közérdekű adatok, erre tekintettel Támogatott hozzájárul jelen Szerződés és esetleges módosításának az Infotv. szerinti közzétételéhez;

- az Infotv. 27. § (3) bekezdése értelmében közérdekű nyilvános adatként nem minősül üzleti titoknak a támogatás felhasználásával kapcsolatos adat, valamint az az adat, amelynek megismerését, vagy nyilvánosságra hozatalát külön törvény közérdekből elrendeli.

11.4. Támogatott vállalja, hogy

- a jelen Szerződéssel kapcsolatos beszámolási, nyilvántartási, adatszolgáltatási kötelezettségeit teljesíti,

- kérésre a jelen jogviszonnyal összefüggő, és az Infotv. 27 § (3a) bekezdése alapján közérdekből nyilvánosnak minősülő adatokra vonatkozóan és a jelen Szerződés megkötésekor átadott dokumentumokban bekövetkezett változásokról 8 (nyolc) napon belül írásban tájékoztatást ad, szükség esetén a jelen Szerződés módosítását kezdeményezi;

- a Támogatást az Nvtv. rendelkezéseinek, valamint a jelen Szerződés előírásainak megfelelően használja fel,

- a Támogatás hasznosításában – a Támogatottal közvetlen vagy közvetett módon jogviszonyban álló harmadik félként – kizárólag természetes személyek vagy átlátható szervezetek vesznek részt.

11.5. Támogatott kijelenti, hogy eleget tett a közpénzekből nyújtott támogatások átláthatóságáról szóló 2007. évi CLXXXI. törvény szerinti nyilatkozattételi kötelezettségének a jelen Szerződés 7. számú mellékletét képező nyilatkozat (a továbbiakba: **Átláthatósági Nyilatkozat1**), valamint a jelen Szerződés 8. számú mellékletét képező nyilatkozat (a továbbiakban: **Átláthatósági Nyilatkozat2**) kitöltésével.

11.6. Támogatott vállalja az államháztartásról szóló törvény végrehajtásáról szóló 368/2011. (XII. 31.) Kormányrendelet (továbbiakban: **Ávr.**) 97. § (1) bekezdése szerinti bejelentési kötelezettség teljesítését és kijelenti, hogy a jogosulatlanul igénybe vett támogatás összegét és az összeg után számított jegybanki alapkamat kétszeresének megfelelő mértékű késedelmi kamatot az Áht. és az Ávr. rendelkezéseiben foglaltaknak megfelelően visszafizeti a Támogató jelen Szerződés fejlécében rögzített bankszámlájára.

11.7. A Támogatott az elszámolási kötelezettségének az általános forgalmi adóról szóló 2007. évi CXXVII törvény X. fejezete, a számvitelről szóló 2000. évi C. törvény 167. § (1) és (3) bekezdése, valamint a számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014. (VI. 30.) NGM rendelet szerinti tartalmi és alaki követelményeknek megfelelő számlával köteles eleget tenni.

**12./ Egyéb rendelkezések**

12.1. Felek a jelen Szerződés teljesítése során folyamatosan együttműködve, egymással egyeztetve járnak el és egymást a jelen Szerződést érintő lényeges adataikban bekövetkező esetleges változásokról haladéktalanul értesíteni kötelesek.

12.2. Támogatott vállalja, hogy amennyiben a Projekttel kapcsolatban a sajtónak vagy más szervnek nyilatkozatot tesz, a nyilatkozatban megjelöli, hogy *„a Projekt Budapest Főváros Önkormányzata Közösségi költségvetésének támogatásával valósult meg”*. Nyilatkozattétel előtt a Támogatott köteles írásban értesíteni a Támogatót.

12.3. Felek rögzítik, hogy amennyiben a Támogató bármely, a jelen Szerződés alapján keletkező bejelentési, jelentéstételi, tájékoztatási kötelezettség vagy igénylés teljesítéséhez formanyomtatványt bocsát a Támogatott rendelkezésére, szerződésszerű teljesítésnek kizárólag a formanyomtatvány használatával történő nyilatkozattétel minősül.

12.4. Támogató indokolt esetben a jelen Szerződésben, valamint a jelen Szerződés mellékleteiben rögzítetteken túl is jogosult a Támogatottól a Projektre vonatkozóan – akár szóban, akár írásban – információt kérni, a Támogatott pedig kifejezetten vállalja, hogy a kért információt haladéktalanul megadja az információ kéréssel megegyező formában.

12.5. Felek rögzítik, hogy a jelen Szerződés hatálya alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az Infotv., valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet (a továbbiakban: **GDPR**) rendelkezéseit. Felek gondoskodnak róla, hogy a képviselőiket, illetve kijelölt kapcsolattartóikat – mint érintetteket – megfelelőképp tájékoztassák a vonatkozó adatkezelésről.  A Fővárosi Önkormányzat és a Főpolgármesteri Hivatal adatkezelési tájékoztatója a <https://einfoszab.budapest.hu/form/adatkezelesi-tajekoztatok;id=892> linken érhető el.

12.6. Felek rögzítik továbbá, hogy a jelen Szerződés szerinti együttműködés során személyes adatokat csak és kizárólag a jelen Szerződés teljesítéséhez szükséges mértékben kezelnek a másik Fél munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat az Infotv. keretei között teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

12.7. Felek egybehangzóan rögzítik, hogy a GDPR 5. cikk (1) bekezdés b) pontja, továbbá a GDPR 6. cikk (1) bekezdés a), c) és e) alpontja alapján kifejezetten jogszerűnek tekintik mindazon személyes adataiknak a másik Fél általi kezelését, amely célból és mértékben ez az adatkezelés a jelen Szerződés teljesítéséhez a másik Félnek szükséges.

12.8. Felek vállalják, hogy a közöttük jelen Szerződéssel kapcsolatosan esetlegesen felmerülő vitákat elsődlegesen közvetlen tárgyalások, egyeztetések útján, peren kívül igyekeznek rendezni.

12.9. Vita esetén – amennyiben a jelen Szerződés 12.8. pont szerinti eljárás nem vezetett eredményre – Felek az illetékes bírósághoz fordulnak jogvitájuk elbírálása érdekében.

12.10. Támogatott köteles a jelen Szerződés megkötésekor átadott dokumentumokban (így különösen a szervezet bírósági bejegyzéséről szóló végzés, hatósági engedélyek, társasági szerződés) bekövetkezett változásokról 8 (nyolc) napon belül írásban tájékoztatást adni, szükséges esetén a jelen Szerződés módosítását kezdeményezni.

12.11. A jelen Szerződésben nem szabályozott kérdésekben a magyar jog, elsődlegesen a Polgári Törvénykönyvről szóló 2013. évi V. törvény irányadó.

12.12. Mindkét Fél külön-külön kifejezetten kijelenti, hogy a jelen Szerződést a Fél nevében aláíró személy megfelelő, a vonatkozó jogszabályok által megkívánt aláírási joggal rendelkezik, így részéről a jelen Szerződés aláírása és teljesítése nem eredményezi más, olyan szerződés vagy egyéb jognyilatkozat megszegését, melyben félként szerepel.

12.13. Jelen Szerződés kizárólag az elválaszthatatlan részét képező 1. számú, 2. számú, 3. számú, 4. számú, 5. számú, 6. számú, 7. számú és 8. számú mellékletekkel együtt érvényes.

12.14. Jelen Szerződést Felek, mint akaratukkal mindenben megegyezőt, elolvasás és közös értelmezés után jóváhagyólag írták alá.

12.15. A jelen Szerződés ... (...) számozott oldalból és 8 (nyolc) számozott mellékletből áll és 3 (három), egymással szó szerint megegyező eredeti példányban készült, amelyből 2 (kettő) eredeti példány Támogatót, 1 (egy) eredeti példány pedig Támogatottat illet.

|  |  |
| --- | --- |
| Kelt: Budapest, ..... ………………… | Kelt: Budapest, ..... ………………… |
| ………………………………………TámogatóBudapest Főváros Önkormányzataképviseli: Karácsony Gergely főpolgármester hatáskörében eljárvaBarsi Orsolya főosztályvezetőKlíma- és Környezetügyi Főosztály | ………………………………………Támogatott |

Pénzügyi ellenjegyzést végezte:

|  |
| --- |
| Kelt: Budapest, ..... ………………… |
| ……………………………………Bakó Alizgazdasági igazgatóGazdasági Igazgató Irodája |

Mellékletek:

|  |  |
| --- | --- |
| 1. számú melléklet | Műszaki Leírás |
| 2. számú melléklet | Felhatalmazó Levél |
| 3. számú melléklet | Költségvetési Terv |
| 4. számú melléklet | Számlaösszesítő |
| 5. számú melléklet | Hosszabbítási Nyilatkozat |
| 6. számú melléklet | ÁFA nyilatkozat |
| 7. számú melléklet | Átláthatósági nyilatkozat1 |
| 8. számú melléklet | Átláthatósági nyilatkozat2 |

1. A szerződéskötéskor kerül kitöltésre a Pályázat alapján. [↑](#footnote-ref-1)
2. A szerződéskötéskor kerül kitöltésre a Pályázat alapján. [↑](#footnote-ref-2)
3. A szerződéskötéskor a 2011. évi CXCVI. törvény 3. § (1) bekezdés 1. pont a) b) vagy c) alpontja közül az marad a szerződés szövegében, amely a szerződő támogatott félre vonatkozik. [↑](#footnote-ref-3)